KOMMISSIONENS FORORDNING (EF) Nr. 1149/95 af 22. maj 1995 om ændring af forordning (EF) nr. 1222/94 om fastsættelse af fælles gennemførelsesregler for ordningen for ydelse af eksportrestitutioner og om fastlæggelse af kriterierne for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag II, og om ændring af forordning (EF) nr. 3223/93 om visse statistiske oplysninger om de restitutioner, der betales ved eksport af visse landbrugsprodukter i form af varer, der omfattes af Rådets forordning (EØF) nr. 3035/80

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 8, stk. 3, og

ud fra følgende betragtninger:

Efter Rådets forordning (EØF) nr. 804/68 af 27. juni 1968 om den fælles ordning for mælk og mejeriprodukter (2), senest ændret ved traktaten vedrørende Østrigs, Finlands og Sveriges tiltrædelse og ved forordning (EF) nr. 3290/94 (3) fastlægges i artikel 17, stk. 10, 11 og 12, det sæt af betingelser, som skal opfyldes før en restitution kan tildeles for visse mælkeprodukter, der er importeret og senere reeksporteret i form af varer ikke henhørende under traktatens bilag II;

bestemmelserne i Kommissionens forordning (EF) nr. 1222/94 af 30. maj 1994 om fastsættelse af fælles gennemførelsesregler for ordningen for ydelse af eksportrestitutioner og om fastlæggelse af kriterierne for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag II (4), senest ændret ved forordning (EF) nr. 482/95 (5), bør udvides for at tage hensyn til de øgede mængder af visse mejeriprodukter, der indføres fra tredjelande under særlige ordninger med nedsat importafgift, og muligheden for, at der kan ydes en restitution, som er større end den nedsatte importafgift;

medlemsstaterne bør meddele Kommissionen oplysninger, så at den kan følge forordningens anvendelse;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i Forbindelse med Handel med Forarbejdede Landbrugsprodukter uden for bilag II -

UDSTEDT FØLGENDE FORORDNING:

Artikel 1

I forordning (EF) nr. 1222/94 indsættes:

»Artikel 7a

1. I henhold til artikel 7 skal ansøgeren for varer i KN-kode 1806 90 60 til 1806 90 90, KN-kode 1901 og KN-kode 2106 90 98, der har et højt indhold af mejeriprodukter, som henhører under KN-kode 0402 10 19, 0402 21 19, 0405 00 og KN-kode 0406, i det følgende benævnt mejeriprodukter, også afgive erklæring om følgende:

a) enten at ingen af mejeriprodukterne er indført fra tredjelande under særlige ordninger med nedsat importafgift

b) eller at mejeriprodukterne er indført fra tredjelande under særlige ordninger med nedsat importafgift.

2. Ved anvendelse af stk. 1 forstås ved »højt indhold«, at der er anvendt 67 kg og derover af mejeriprodukter pr. 100 kg varer, der er udført.

3. Indgives der ansøgning for mængder, der skal fastlægges i henhold til artikel 3, stk. 2, tredje afsnit, kan myndighederne acceptere en attest fra ansøgeren om, at der på indførselstidspunktet ikke gjaldt særlige ordninger med nedsat importafgift for de mejeriprodukter, som skal anvendes.

4. En erklæring i henhold til stk. 1 eller en attest i henhold til stk. 3 kan accepteres af myndighederne, hvis de er overbevist om, at den pris, der er betalt for det i eksportvaren anvendte mejeriprodukt, er lig med eller ligger tæt på den pris, som anvendes for et tilsvarende produkt i Fællesskabet. Når priserne sammenlignes, tages der hensyn til, hvornår mejeriproduktet blev købt.

5. Hvor mængder, der har nydt godt af særlige ordninger med nedsat tarif, er indgået i fremstillingen, skal restitutionen beregnes i overensstemmelse med artikel 17 i forordning (EØF) nr. 804/68.«

Artikel 2

I artikel 3 i Kommissionens forordning (EF) nr. 3223/93 (6) indsættes:

»- for så vidt angår artikel 7a, stk. 1, i Kommissionens forordning (EF) nr. 1222/94 (*):

a) den mængde eksportvarer, for hvilke der blev ydet eksportrestitutioner i den foregående måned, udtrykt i tons, og

b) det restitutionsbeløb, der blev ydet den foregående måned, og de tilsvarende mængder af basisprodukter i KN-kode 0402 10 19, 0402 21 19 og 0405, for hvilke der gjaldt særlige ordninger på indførselstidspunktet.

(*) EFT nr. L 136 af 31. 5. 1994, s. 5.«

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den træder i kraft den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. maj 1995.

På Kommissionens vegne

Martin BANGEMANN

Medlem af Kommissionen

(1) EFT nr. L 318 af 20. 12. 1993, s. 18.

(2) EFT nr. L 148 af 28. 6. 1968, s. 13.

(3) EFT nr. L 349 af 31. 12. 1994, s. 105.

(4) EFT nr. L 136 af 31. 5. 1994, s. 5.

(5) EFT nr. L 49 af 4. 3. 1995, s. 32.

(6) EFT nr. L 292 af 26. 11. 1993, s. 10.